CELEX: C2005/257/06
Language: da
Date: 2005-10-15 00:00:00
Title: Sag C-307/05: Anmodning om præjudiciel afgørelse forelagt ved kendelse afsagt den 6. juli 2005 af Juzgado de lo Social de San Sebastián (Spanien) i sagen Yolanda Del Cerro Alonso mod Osakidetza (Servicio Vasco de Salud)

15.10.2005   
            
            
               DA
            
            
               Den Europæiske Unions Tidende
            
            
               C 257/3
            
         Anmodning om præjudiciel afgørelse forelagt ved kendelse afsagt den 6. juli 2005 af Juzgado de lo Social de San Sebastián (Spanien) i sagen Yolanda Del Cerro Alonso mod Osakidetza (Servicio Vasco de Salud)
   (Sag C-307/05)
   (2005/C 257/06)
   Processprog: spansk
   Ved kendelse afsagt den 6. juli 2005, indgået til Domstolens Justitskontor den 4. august 2005, har Juzgado de lo Social de San Sebastián (Spanien) i sagen Yolanda Del Cerro Alonso mod Osakidetza (Servicio Vasco de Salud) forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Tager bestemmelsen i direktiv 1999/70/EF (1) om, at personer med tidsbegrænset ansættelse ikke må behandles mindre gunstigt end fastansatte, også sigte på de økonomiske vilkår?
            
         Hvis dette spørgsmål besvares bekræftende, ønskes følgende oplyst:
   
               2)
            
            
               Udgør den omstændighed, at det i artikel 44 i lov nr. 55/2003 af 16. december 2003 om rammevedtægten for vedtægtsmæssigt ansatte i sundhedsvæsenet bestemmes, at midlertidigt ansatte ikke kan oppebære det anciennitetstillæg, som fastansatte har ret til, et objektivt forhold, som kan begrunde, at tillægget ikke tildeles?
            
         
               3)
            
            
               Indeholder de aftaler, som er indgået mellem de ansattes fagforeningsrepræsentanter og det offentlige, »objektive forhold«, som kan begrunde, at anciennitetstillægget ikke tildeles midlertidigt ansatte?
            
         
      (1)  Rådets direktiv 1999/70/EF af 28. juni 1999 om rammeaftalen vedrørende tidsbegrænset ansættelse, der er indgået af EFS, UNICE og CEEP. EFT L 175 af 10.7.1999 s. 43.